Deltagerne på mødet blev, af formand Lisbeth Søbæk Hansen, budt velkommen og fortalte kort om foreningen og hvad de har lavet i 2019 og hvad der vil ske i 2020.

Der var tilmeldt 36 til mødet. Endnu engang en stor succes.

Mødet i Aarhus blev afholdt med deltagelse af overlæge Torben Riis Rasmussen fra Aarhus Universitetshospital. Torben indledte med et oplæg om udredning og fortalte, hvad der sker fra patienten blev henvist til hans afdeling ved mistanke om kræft til patienten tilbydes medicinsk behandling, stråler og/eller operation. .

Torben fortalte om de forskellige undersøgelser patienten gennemgår og hvordan de foregår. Endvidere fortalte Torben hvad der sker i fremtiden indenfor tidlig opsporing og screening.

Torben fortalte også at de fleste lungekræfttilfælde skyldes rygning. Oftest opdages lungekræft for sent. Kun 1/3 af patienterne har uspecifikke symptomer 1/3 har ingen alarmsymptomer og 1/3 har ukarakteristiske symptomer.

Udredning af lungekræft foregår på lungemedicinsk afdeling. Dette gik Torben i dybden med og fortalt hvorledes lægerne stadeinddeler sygdommen. Der bliver brugt forskellige metoder, hvor CT scanning, eksempelvis kan vise om der er spredning af sygdommen. Herefter skal patienten til bronkoskopi, kikkertundersøgelse mv.

Den anden foredragsholder var patolog Line Bille Madsen, fra Aarhus Universitetshospital. Line introducerede os for hvorledes de på patologiskafdeling arbejder og tog os på en virtuel tur gennem deres afdeling. På patologiafdelingen undersøges vævsprøver (biopsier) med henblik på at stille en diagnose og afgøre sygdommens omfang. Line viste vejen fra vævsprøven bliver taget, hvordan den bliver modtaget på patologisk afdeling, hvordan den bliver analyseret og hvorledes svaret bringes til den onkologiske afdeling.

Line viste eksempler på typer af vævprøver, som de modtager til udredning af lungekræften. Lungekræft er ikke bare én type lungekræft, der er flere forskellige typer af lungekræft, som dels ser forskelligt ud i mikroskopet, men som også skal behandles forskelligt.

Derudover blive vi introduceret til den Multi-Disciplinære Team (MDT) konference, hvor lægerne på tværs af afdelinger (radiologisk, patologisk, onkologisk m.fl.) mødes og diskuterer diagnosen og hvilken behandlingen der bør tilbydes til patienten.

Til sidst var det overlæge Azza Khalil, Aarhus Universitetshospital der fortalte om hvad der sker indenfor behandlingen af lungekræft. Efter patienten har fået stillet diagnosen, er der forskellige muligheder for medicinsk behandling afhængig af hvilken type af lungekræft patienten har fået stillet. Azza skitserede de forskellige typer af lungekræft for os, og delte sit foredrag op i behandling til småcellet Lungekræft og Ikke-småcelle lungekræft. Azza introducerede os til de forskellige typer af behandling der er effektive og forklarede hvorfor behandlingerne er effektive overfor én type kræft og ikke overfor én anden.

Der sker rigtig meget indenfor behandlingen af lungekræft. Der er meget udvikling indenfor området, og der er kommet meget ny medicin de seneste år. Der er særligt sket en udvikling indenfor immunterapi og targeteret (målrettet) behandling. Håber snart der sker noget inden for småcellet lungekræft.

Der var en god atmosfære, med en meget stor spørgelyst aftenen igennem og alle gik glade og tilfredse hjem med de svar de fik.